text: # Uô-guōi
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Uô-guōi (芋粿) sê Hók-gióng gâe̤ng Dài-uăng gì siŏh cṳ̄ng siēu-siăh, iâ sê Hók-ciŭ diòng-tūng gì siŏh cṳ̄ng dĕk-sáik siēu-siăh. Ĭ sê kék sŭk-mī gâe̤ng uô có̤ gì, gó-chṳ̄ hô̤ lā̤ „uô-guōi“. 
  Uô-guōi gì có̤-huák săng ciŏng-uâng: ciŏng sŭk-mī ĕng cūi diē-sié céng, gái  muài siàng ciŏng; dāng gái gâe̤ng chiák guó gì uô, huă-sĕng, muài, sièng kĕk siŏh dŏi, ĕng chuŏi-sòng diē-sié chŭi sṳ̆k; có̤i muōi siók nâung-nâung déng, gĕ̤h diāng diē-sié kó̤ pù.
  Cá chók lì gì uô-guōi, puòi sê gĭng-uòng gì sáik, ngiê-dāu sŭ, diē-sié bô niōng bô iú, ê mò̤ ngài. Hók-ciŭ nè̤ng cĭng sèu ciŏng uô-guōi gâe̤ng diāng-biĕng-gù, nṳ̆k-cé̤ṳk, ák-gĕng-cé̤ṳk hĕ̤k-ciā dâu-ciŏng cī siŏh lôi cà̤ siăh.
  
title: Uô-guōi
wikitext: {{twinLAT|芋粿}}
  '''Uô-guōi''' (芋粿) sê [[Hók-gióng]] gâe̤ng [[Dài-uăng]] gì siŏh cṳ̄ng [[siēu-siăh]], iâ sê [[Hók-ciŭ]] diòng-tūng gì siŏh cṳ̄ng dĕk-sáik siēu-siăh. Ĭ sê kék [[sŭk-mī]] gâe̤ng [[uô]] có̤ gì, gó-chṳ̄ hô̤ lā̤ „uô-guōi“. 
  
  Uô-guōi gì có̤-huák săng ciŏng-uâng: ciŏng sŭk-mī ĕng cūi diē-sié céng, gái  muài siàng ciŏng; dāng gái gâe̤ng chiák guó gì [[uô]], [[huă-sĕng]], [[muài]], [[sièng]] kĕk siŏh dŏi, ĕng [[chuŏi-sòng]] diē-sié chŭi sṳ̆k; có̤i muōi siók nâung-nâung déng, gĕ̤h [[diāng]] diē-sié kó̤ [[pù]].
  
  Cá chók lì gì uô-guōi, puòi sê [[gĭng-uòng]] gì sáik, ngiê-dāu sŭ, diē-sié bô niōng bô iú, ê mò̤ ngài. Hók-ciŭ nè̤ng cĭng sèu ciŏng uô-guōi gâe̤ng [[diāng-biĕng-gù]], [[nṳ̆k-cé̤ṳk]], [[ák-gĕng-cé̤ṳk]] hĕ̤k-ciā [[dâu-ciŏng]] cī siŏh lôi cà̤ siăh.
  
  {{Spoken Wikipedia LAT|Cdo 芋粿.ogg|2014 nièng |10 nguŏk 10 hô̤ |Hók-ciŭ-uâ Lièng-gŏng-gâing Puō-kāu-déng Guăng-liāng-chŏng kēu-ĭng }}
  [[分類:Īng-sĭk]]
  [[分類:Sĕk-ék ùng-huá]]